સુરેન્‍દ્રનગર જિલ્લાના અધિક જિલ્લા મેજીસ્‍ટ્રેટશ્રીએ  જિલ્‍લામાં ધાડ, લૂટ અને ચોરીના ગુના થતાં અટકાવવા, વણશોધાયેલા ગુનાઓ શોધવા માટે તથા લોકોની જાનમાલની રક્ષા તેમજ તેમને સુરક્ષા પુરી પાડવા તથા ગુનેગારો અને ગુનામાં વપરાયેલા વાહનોની ઓળખ થઈ શકે, ગુનો ડીટેક્ટ કરવામાં સરળતા રહે અને ગુનેગારોની વિરૂધ્ધમાં સબળ પુરાવો કોર્ટ સમક્ષ રજુ કરી શકાય તે હેતુથી સુરેન્‍દ્રનગર જિલ્લા – શહેરમાં તથા હાઈવે ઉપર આવેલ તમામ હોટલ, રેસ્‍ટોરન્‍ટ તમામ પેટ્રોલપંપો, તમામ ટોલ પ્‍લાઝા, શોપીંગ મોલ, કોમ્‍પ્‍લેક્ષ, સરકારી હોસ્‍પિટલ તેમજ ખાનગી હોસ્‍પિટલ, સરકારી રેસ્‍ટ હાઉસ, જયાં મુસાફરોને રોકાવવાની સગવડ પુરી પાડવામાં આવતી હોય તે તમામ ધર્મશાળા, કલબો, મુસાફિરખાના, બસ સ્‍ટેશન, રેલ્‍વે સ્‍ટેશનોમાં પુરતી સંખ્‍યામાં સી. સી. ટીવી કેમેરા (નાઈટ વિઝન તથા હાઈ ડેફીનેશન) વીથ રેકોર્ડીંગ સીસ્‍ટમ રાખવા એક જાહેરનામા દ્વારા આદેશ ફરમાવેલ છે.